Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: általános szabályairól és eljárási rendjéről szóló, módosított 10/1993. (XII. 30.) MüM rendeleten túl nem adható.
Paragraph Index: 87

2. Geriátriai szakápolástan: A geriátriai ápolás rövid története. A geriátriai ápolás filozófiája. Alkalmazott ápolási modellek. Ápolási diagnózisok a geriátriában. Ápolási folyamat: — A tünetekből adódó ápolási probléma értelmezése, megfogalmazása, és az ehhez rendelt ápolási eljárások végrehajtása. — Alapvető és magasabbrendű szükségletekből adódó ápolási probléma értelmezése a geriátriai ápolásban. — Speciális ápolási feladatok végrehajtása = ápolási anamnézis, diagnózis készítése: – a beteg fogadása, az ápolási környezet bemutatása, – a beteg szükségleteinek felmérése, ápolási diagnózisok megállapítása, ápolási terv elkészítése és kivitelezése, – az ápolási folyamat dokumentálása, – a beteg általános állapotának megfigyelése, – a beteg életjeleinek megfigyelése, regisztrálása (vérnyomás, pulzus, légzés, hőmérséklet, testsúly, testmagasság), = a beteg légzésének biztosítása: – a beteg légzésének segítése, oxigénterápia alkalmazása, – inhaláció alkalmazása, = a beteg vizelet- és székletürítés szükségletének kielégítése: – segédkezés az ágytál, a vizelőedény, a szobavécé használatánál, – segédkezés az osztályos toilette használatánál, – a vizelet- és székletürítés megfigyelése, mérése, = a beteg komfortjának és higiénés szükségleteinek kielégítése: – segítségnyújtás a fürdőhelyiség használatakor (a fürdésben, hajmosásban, borotválkozásban, köröm- és lábápolásban, száj- és fülápolásban), – ülőfürdő alkalmazása, – a fekvőbeteg személyi higiénéjének biztosítása (teljes ágyfürdő alkalmazása), – terápiás gyógyfürdő alkalmazása, – inkontinens beteg betétjének, nadrágjának, katéterének ellátása, – decubitus megelőzése, kezelése, – sebkezelés, kötözés, rugalmas pólya és haskötő alkalmazása, – ágyneműcsere, – speciális fetetési módok biztosítása, – kényelmi eszközök alkalmazása, = a beteg táplálkozásszükségletének kielégítése: – az étkezés segítése, – szükség esetén etetés, mesterséges táplálás (szondatáplálás), – a folyadékbevitel megfigyelése, segítése, dokumentálása, – speciális diéták alkalmazása, = a beteg mozgásszükségletének kielégítése: – a mozgást segítő segédeszközök (mankó, járókeret, támbot) használatának segítése, megtanítása, – a beteg mobilizálása (aktív és passzív tornáztatása), – a beteg szállításának megszervezése, = a beteg pihenés- és alvásszükségletének kielégítése, = a beteg biztonsági szükségletének kielégítése: – a mindennapos beavatkozások során az orvosi asepsis szabályainak biztosítása, – a fertőzőforrások felfedezése, – az allergiás reakciók felismerése, = a beteg magasabb rendű szükségleteinek kielégítése: – szeretet és valakihez való tartozás, – ön- és mások megbecsülése, – tudás- és megértés szükséglete, – önmegvalósítás. Rehabilitációs tevékenységek. Foglalkozásterápiában való közreműködés. A geriátriai ápolás speciális területei: — kórházi ellátás, — házi betegellátás, otthoni szakápolási szolgálat, — ápolási otthon, — szociális ellátás, — hospice. A geriátriai beteg ellátásának és ápolásának jogi, etikai vonatkozásai: — egészségügyi és ápolási dokumentáció, — betegtájékoztatás, — kapcsolattartás, — önrendelkezés, — betegjogi képviselet, — egészségfejlesztés, — a szolgáltatások igénybevételének feltételei és lehetőségei.

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes